C 524/20

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 524/06)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Charentais”

PGI-FR-A1196-AM02

Tiedonannon päivämäärä: 28. lokakuuta 2021

HYVÄKSYTYN MUUTOKSEN KUVAUS JA PERUSTELUT

1. Haihtuvat hapot

Valkoviinien haihtuvien happojen pitoisuutta on tarkistettu.

Haihtuvien happojen pitoisuus voi olla enintään 0,65 g/l rikkihappona ilmaistuna valkoviineissä, joiden sokeripitoisuus on yli 5 g/l.

Ilmaston lämpenemisen seurauksena sokeripitoisuus ja sen myötä myös haihtuvien happojen pitoisuus kasvavat. Tästä syystä näitä pitoisuuksia on muutettu.

Tämän muutoksen vuoksi muutetaan yhtenäisen asiakirjan 4 kohtaa.

2. Maantieteellinen alue

Maantieteellisen alue ja välittömässä läheisyydessä sijaitseva alue on tarkistettu siten, että ne voidaan kuvata kuntaluettelossa, ja ne on päivitetty virallisen geokoodin mukaisesti.

Tämän muutoksen vuoksi muutetaan yhtenäisen asiakirjan 6 ja 9 kohtaa.

3. Lajikkeet

Tuote-eritelmään on lisätty seuraavat lajikkeet:

Syrah N, Gros Manseng B, Petit Manseng B, Cabernet Cortis N, Monarch N, Pinotin N, Prior N, Vidoc N, Artaban N, Bronner B, Johanniter B, Floreal B, Souvignier gris Rs, Solaris B ja Soltis B.

Nämä lajikkeet on lisätty, jotta lajikkeet sopeutuisivat paremmin ilmastonmuutokseen ja jotta voitaisiin vähentää kasvinsuojeluaineiden käyttöä ja säilyttää samalla viinien aistinvaraiset ominaisuudet.

Ugni blanc -lajike poistetaan rypälelajikkeiden luettelosta, koska se ei enää vastaa tämän suojatun maantieteellisen merkinnän toivottuja aistinvaraisia ominaisuuksia. Tämän lajikkeen osalta otetaan käyttöön siirtymäkausi vuoden 2022 sadonkorjuuseen asti.

Tämän muutoksen vuoksi muutetaan yhtenäisen asiakirjan 7 kohtaa.

4. Maatalouden ympäristötoimenpiteet

Tuote-eritelmään on lisätty seuraavat maatalouden ympäristötoimenpiteet:

Viljelylohkoja reunustava pysyvä nurmipeite (pientareilla ja lohkojen välisillä istuttamattomilla tai viljelemättömillä alueilla) on pakollinen. Tämä velvoite ei koske tilanteita, joissa pientareita joudutaan uusimaan erityisesti eroosion tai poikkeuksellisten sääilmiöiden vuoksi.

Rikkakasvien kokonaisvaltainen kemiallinen hävittäminen viljelylohkoilta on kielletty.

Kaikissa köynnösrivien väleissä olevan kylvetyn tai luontaisen kasvillisuuden hoidosta huolehditaan mekaanisin tai fyysisin keinoin.

Ruiskutuslaitteet, joissa ruiskutus ei kohdistu köynnösrivien sivuille ja joiden ruiskut ovat suuntaamattomat (korkeamaavaraiseen traktoriin asennetut puhallinturbiinit tai kääntyvät suuttimet), on kielletty Jos käytetään traktoriin asennettavia sumuruiskuja, sallitaan vain ilma-avusteiset suuttimet, jotka mainitaan maatalousministeriön virallisessa lehdessä julkaistussa viimeisimmässä luettelossa viinitarhojen hoitokeinoista, joilla voidaan vähentää kasvinsuojeluaineiden kulkeutumista tuulen mukana.

Synteettistä mineraalityppeä saa lisätä vuosittain enintään 30 yksikköä hehtaaria kohden.

Näillä muutoksilla pyritään ottamaan paremmin huomioon kasvinsuojeluaineiden käytön vähentämistä koskevat yhteiskunnan vaatimukset ja ympäristönäkökohdat.

Nämä muutokset eivät aiheuta muutoksia yhtenäiseen asiakirjaan.

5. Yhteys

Yhteyttä alkuperään on tarkistettu pinta-alojen ja tuotantomäärien tarkistamiseksi.

Tämän muutoksen vuoksi muutetaan yhtenäisen asiakirjan 8 kohtaa.

6. Valvontaelintä koskevat tiedot

Valvontaelintä koskevien tietojen sanamuotoa on tarkistettu sen yhdenmukaistamiseksi muita suojattuja maantieteellisiä merkintöjä koskevien tuote-eritelmien kanssa. Muutos on puhtaasti toimituksellinen.

Tämä muutos ei aiheuta muutoksia yhtenäiseen asiakirjaan.

YHTENÄINEN ASIAKIRJA

1. Nimi/nimet

Charentais

2. Maantieteellisen merkinnän tyyppi:

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

Hiilihapottomat puna-, rosee- ja valkoviinit

LYHYT KIRJALLINEN KUVAUS

Suojatun maantieteellisen merkinnän ”Charentais” viinit ovat hiilihapottomia punaviinejä, roseeviinejä ja valkoviinejä.

Punaviineissä on yleensä punaisten hedelmien ja erittäin kypsien hedelmien vivahteita, joihin voi yhdistyä mausteiden vivahteita. Viinit ovat kevyitä mutta niillä on kuitenkin hyvä rakenne, joka johtuu pehmeistä tanniineista, jotka antavat viineille tiettyä pyöreyttä. Näitä viinejä on kypsytetty 5–10 vuotta (”moyenne garde”).

Valkoviineille ja roseeviineille on ominaista eloisa ensivaikutelma, joka kuitenkin muuttuu tasapainoisemmaksi ja antaa runsaasti tilaa hedelmäisille vivahteille. Viinit valmistetaan ja saatetaan markkinoille hyvin nuorina.

Viinien haihtuvien happojen enimmäispitoisuus on 11,22 mEq/l, lukuun ottamatta viinejä, joiden malolaktinen käyminen on päättynyt, tai yli 5 g/l jäännössokeria sisältäviä valkoviinejä, joiden haihtuvien happojen enimmäispitoisuus on 13,26 mEq/l.

YLEISET ANALYYTTISET OMINAISUUDET

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus milliekvivalentteina litrassa Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

5. Viininvalmistusmenetelmät

5.1. Erityiset viininvalmistusmenetelmät

1. Viininviljelykäytäntö

Suojatulla maantieteellisellä merkinnällä ”Charentais” varustettujen viiniköynnösten, jotka on istutettu markkinointivuodesta 2001–2002 alkaen, tuotantoon soveltuvien viiniköynnösten istutustiheyden on oltava vähintään 4 000 köynnöstä hehtaaria kohden siten, että riviväli on enintään 2,50 metriä.

5.2. Enimmäistuotokset

1. IGP ”Charentais”

90 hehtolitraa hehtaarilla

6. Rajattu maantieteellinen alue

Suojatulla maantieteellisellä merkinnällä ”Charentais” varustettujen viinien rypäleet korjataan, viiniytetään ja valmistetaan viiniksi Charenten ja Charente Maritimen departementeissa.

7. Pääasiallinen rypälelajike (pääasialliset rypälelajikkeet)

Alicante Henri Bouschet N

Arinarnoa N

Arriloba B

Artaban N

Bronner B

Cabernet cortis N

Cabernet franc N

Cabernet-Sauvignon N

Chardonnay B

Chasan B

Chenin B

Colombard B

Cot N - Malbec

Egiodola N

Floreal B

Folle blanche B

Gamay N

Gros Manseng B

Johanniter B

Jurançon noir N - Dame noire

Merlot N

Monarch N

Montils B

Mourvèdre N - Monastrell

Muscadelle B

Négrette N

Petit Manseng B

Pinot noir N

Pinotin N

Prior N

Sauvignon B - Sauvignon blanc

Sauvignon gris G - Fié gris

Sémillon B

Solaris B

Souvignier gris Rs

Syrah N - Shiraz

Tannat N

Trousseau gris G - Chauché gris

Vidoc N

Voltis B

8. Yhteyden tai yhteyksien kuvaus

Suojatun maantieteellisen merkinnän ”Charentais” maantieteellinen alue käsittää Charenten ja Charente Maritimen departementtien alueen kokonaisuudessaan. Se muodostaa Aquitanen altaan pohjoisen pään.

Maantieteellisellä merkinnällä ”Charentais” suojatut viinitarhat liittyvät erottamattomasti Cognacin historiaan. Maantieteellisellä merkinnällä ”Charentais” suojattujen viinien tuotanto on voinut kehittyä tämän maineikkaan viinitarhan ansiosta. Vuodesta 1973 lähtien ilmenneiden taloudellisten vaikeuksien vuoksi Cognacin tuotantoa rajoitettiin ja vähennettiin, mikä on kannustanut viininviljelijöitä monipuolistamaan tuotantoaan. Tämän seurauksena viljelijät investoivat laadukkaampien hiilihapottomien viinien tuotantoon, ja nämä viinit tunnustettiin vuonna 1981 ”Vin de Pays Charentais” -asetuksella, joka koskee viinitarhoja, jotka kattavat 2 000 hehtaarin pinta-alan. Viininviljelijät keskittyivät aluksi yleisimmin käytettyjen valkoisten lajikkeiden, kuten Ugni blancin ja Colombardin, viiniyttämiseen. Pian he kuitenkin alkoivat käyttää paikallisesti kasvatettuja aromaattisempia lajikkeita, kuten Sauvignon, Chardonnay tai Chenin. Vuodesta 1985 alkaen ”Vins de Pays Charentais” -viineiksi luokiteltujen puna-, valko- ja roseeviinien tuotanto väheni. Punaviinien kehitykseen liittyy myös se, että alettiin käyttää jalompia lajikkeita, kuten Merlot, Cabernet-Sauvignon, Cabernet-franc, Gamay ja Pinot noir. Tämä lajikkeiden valikoiminen oli osa yleisempää laatuun liittyvää toimintatapaa, johon liittyi paremmin soveltuvien perusrunkojen valinta, viiniköynnösten järkevämpi istutustapa ja viininviljelijöiden uuden viininvalmistusta koskevan taitotiedon hankkiminen.

Täydentävät nimitykset ”Ile de Ré” ja ”Saint-Sornin” tunnustettiin samanaikaisesti vuonna 1992. L’île de Rén viinitarhalla on erinomainen maine.

Saint-Sornin viinitarhojen erityispiirteenä on, että niissä tuotetaan yksinomaan maaviinejä, toisin kuin muissa tämän nimityksen piiriin kuuluvissa viinitarhoissa, joissa tuotetaan myös Cognac- ja Pineau des Charentes -viinejä. Lisäksi tämä viinitarha hyötyy Saint-Sorninin viinikellariosuuskuntaan liittyneiden viininviljelijöiden vahvasta yhteenkuuluvuudesta.

Täydentävä nimitys ”Ile d’Oléron” tunnustettiin vuonna 1999. Kyseinen viinitarha on ollut perinteisesti erittäin laaja (lähes 1 000 hehtaaria vuonna 1950) ja en ominaispiirteenä on ollut osuuskuntaliike, joka on paikallisesti erittäin tunnettu.

Valkoviineille ja roseeviineille on tunnusomaista raikkaus ja yleensä sitrushedelmien kaltaiset vivahteet Suussa ne antavat eloisan ensivaikutelman, joka kuitenkin muuttuu tasapainoisemmaksi ja antaa runsaasti tilaa myös hedelmäisille vivahteille. Viinit valmistetaan ja saatetaan markkinoille hyvin nuorina.

Punaviineissä on yleensä punaisten hedelmien ja erittäin kypsien hedelmien vivahteita, joihin voi yhdistyä mausteiden vivahteita. Viinit ovat kevyitä mutta niillä on kuitenkin hyvä rakenne, joka johtuu pehmeistä tanniineista, jotka antavat viineille tiettyä pyöreyttä. Näitä viinejä on kypsytetty 5–10 vuotta (”moyenne garde”).

Iles de Rén ja Oléronin alueilla tuotetut viinit ovat kevyitä ja eloisia ja niissä on usein jodin vivahteita, kun taas Saint-Sornin alueella tuotetuissa viineissä on enemmän mausteiden vivahteita ja monimutkaisempi rakenne.

Suojattu maantieteellinen merkintä ”Charentais” käsittää 1 500 hehtaarin pinta-alan, ja sen tuotanto on 70 000–90 000 hehtolitraa satovuoden mukaan.

Tärkeä lajikkeiden valikointi ja uuden viininvalmistusta koskevan taitotiedon hankkiminen ovat mahdollistaneet maantieteellisellä merkinnällä ”Charentais” suojattujen viinien itsenäisen tuotannon tällä viininviljelyalueella. Alueen maaperä-ja ilmasto-olosuhteet sekä kohtuullisten tuotosten saamisen kannalta suotuisimmat maaperätyypit ovat mahdollistaneet myös suojatun maantieteellisen merkinnän ”Charentais” varustettujen viinien tuotannon kehittymisen.

Tämä luonnonympäristön järkiperäinen hyödyntäminen, viininviljelijöiden taitotiedon hankkiminen, aromaattisempien lajikkeiden käyttöönotto perinteisten lajikkeiden rinnalla sekä taloudellisten ja kaupallisten toimijoiden kehittyminen ovat yhdessä mahdollistaneet viinien laadun parantamisen ja mukauttamisen markkinoiden kehitykseen. Näin ollen viinien aistinvaraiset ja aromaattiset ominaisuudet ovat helposti kuluttajien, erityisesti turistiasiakkaiden, omaksuttavissa ja löydettävissä.

Nykyisin Charentais-viinejä myydään erityisen aktiivista aluetasolla, ja niiden kauppa hyötyy rannikkoalueen houkuttelevuudesta kesällä. Viineillä on myös kehittynyt jakeluverkosto, joka koostuu hyper- ja supermarketeista, ravitsemusliikkeistä ja tiloista, joilla viiniä myydään suoraan asiakkaille.

Yhdessä nämä tekijät ovat osaltaan vahvistaneet Charentesin alueen mainetta viininviljelyalueena ja tällä nimityksellä myytävien viinien tunnettuutta.

9. Olennaiset lisäedellytykset (pakkaaminen, merkinnät, muut vaatimukset)

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Viiniyttämistä sekä viinien valmistusta koskevan poikkeuksen mukaisesti määritelty välittömässä läheisyydessä sijaitseva alue muodostuu seuraavista maantieteellisen alueen reuna-alueella olevista hallintopiireistä: Fontenay-le-Comte, Niort, Montmorillon, Rochechouart, Bellac, Nontron, Périgueux, Blaye ja Libourne.

Merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Suojattua maantieteellistä merkintää ”Charentais” voidaan täydentää seuraavien pienempien maantieteellisten yksiköiden nimillä eritelmässä vahvistetuin edellytyksin:

”Ile de Ré”

”Saint-Sornin”

”Ile d’Oléron”

”Charente”

”Charente-Maritime”

Suojattua maantieteellistä merkintää ”Charentais” voidaan täydentää merkinnöillä ”primeur” tai ”nouveau”.

Suojattua maantieteellistä merkintää ”Charentais” voidaan täydentää maininnalla yhdestä tai useammasta eritelmässä mainitusta rypälelajikkeesta, lukuun ottamatta seuraavia: Alicante Henri Bouschet N, Mouvèdre N (Balzac Noir) ja Jurançon Noir N (Folle Noire).

Euroopan unionin SMM-tunnus on merkittävä etiketteihin, kun merkintä ”Indication géographique protégée” (suojattu maantieteellinen merkintä) korvataan perinteisellä merkinnällä ”Vin de Pays”.

Linkki eritelmään

https://info.agriculture.gouv.fr/gedei/site/bo-agri/document_administratif-d607839b-69a8-4575-80f5-0f6490e9ea52

(1) EYVL L 9, 11.1.2019, s. 2.